CELEX: 32012R0489
Language: et
Date: 2012-06-08 00:00:00
Title: Komisjoni rakendusmäärus (EL) nr 489/2012, 8. juuni 2012 , millega kehtestatakse Euroopa Parlamendi ja nõukogu määruse (EÜ) nr 1925/2006 (vitamiinide, mineraaltoitainete ja teatud muude ainete toidule lisamise kohta) artikli 16 rakenduseeskirjad  EMPs kohaldatav tekst

9.6.2012   
            
            
               ET
            
            
               Euroopa Liidu Teataja
            
            
               L 150/71
            
         KOMISJONI RAKENDUSMÄÄRUS (EL) nr 489/2012,
   8. juuni 2012,
   millega kehtestatakse Euroopa Parlamendi ja nõukogu määruse (EÜ) nr 1925/2006 (vitamiinide, mineraaltoitainete ja teatud muude ainete toidule lisamise kohta) artikli 16 rakenduseeskirjad
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1925/2006 (1) vitamiinide, mineraaltoitainete ja teatud muude ainete toidule lisamise kohta, eriti selle artiklit 16,
   ning arvestades järgmist:
   
               (1)
            
            
               Määruse (EÜ) nr 1925/2006 artiklis 16 on sätestatud, et 1. juuliks 2013 esitab komisjon Euroopa Parlamendile ja nõukogule aruande käesoleva määruse rakendamise mõju kohta. Seoses sellega edastavad liikmesriigid komisjonile asjakohase teabe.
            
         
               (2)
            
            
               Liikmesriikide poolt komisjonile edastatav teave peab käsitlema lisatud vitamiine ja mineraaltoitaineid sisaldavate toitude turu arengut, sealhulgas andmeid turusuundumuste kohta pärast seda, kui vitamiinide ja mineraaltoitainete toidule lisamine liidu tasandil ühtlustati.
            
         
               (3)
            
            
               Kõnealune teave peab käsitlema lisatud vitamiine ja mineraaltoitaineid sisaldavate toitude tarbimismudeleid ja vajaduse korral elanikkonna ja teatud elanikkonna rühmade poolt tarbitavate vitamiinide ja mineraaltoitainete koguseid. Siia alla peab kuuluma ka teave toitumisharjumuste muutumise kohta pärast vitamiinide ja mineraaltoitainete toidule lisamise ühtlustamist.
            
         
               (4)
            
            
               Liikmesriikide poolt esitatud asjakohane teave peaks samuti hõlmama muude kui vitamiinide või mineraaltoitainete lisamist toidule, sealhulgas toidulisandite, nagu on sätestatud Euroopa Parlamendi ja nõukogu 10. juuni 2002. aasta direktiivis 2002/46/EÜ toidulisandeid käsitlevate liikmesriikide õigusaktide ühtlustamise kohta (2). Siia peaks kuuluma ka teave selliste toitude tarbimise ja lisatud ainete koguste kohta ning teave kõikide riiklike meetmete kohta, olgu need siis kas seadusandlikud või mitteseadusandlikud, mida on rakendatud teatavate muude ainete toidus kasutamise piiramiseks või keelamiseks.
            
         
               (5)
            
            
               Kõnealused rakenduseeskirjad on vajalikud, et koostada loetelu asjakohase teabe kohta, mida liikmesriigid peavad koguma ja komisjonile esitama, ning kehtestada ühtne vorm kõnealuse teabe esitamiseks.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Sisu
   Käesoleva määrusega kehtestatakse rakenduseeskirjad määruse (EÜ) nr 1925/2006 artikli 16 kohaldamiseks ja eelkõige liikmesriikide poolt määruse (EÜ) nr 1925/2006 rakendamise mõju hindamiseks komisjonile esitatava asjakohase teabe kohta.
   Artikkel 2
   Asjakohane teave
   1.   Liikmesriigid peavad 1. juuliks 2012 esitama komisjonile asjakohase teabe eelkõige järgmise kohta:
   
               a)
            
            
               lisatud vitamiine ja mineraaltoitaineid sisaldavate toitude riikliku turu areng alates määruse (EÜ) nr 1925/2006 jõustumisest;
            
         
               b)
            
            
               lisatud vitamiine ja mineraaltoitaineid sisaldavate toitude tarbimismudelid;
            
         
               c)
            
            
               elanikkonna poolt tarbitavate vitamiinide ja mineraaltoitainete kogused;
            
         
               d)
            
            
               muude ainete kui vitamiinide ja mineraaltoitainete lisamine toidule, sealhulgas direktiivi 2002/46/EÜ artikli 2 punktis a kirjeldatud toidulisanditele, ja teave nende toitude tarbimismudelite ning samuti toidule ja toidulisanditele lisatud kõnealuste ainete koguste kohta.
            
         2.   Liikmesriikide poolt komisjonile esitatav, punktis 1 nimetatud teave peab hõlmama vähemalt käesoleva määruse I lisas esitatud teavet.
   Asjakohane teave ja selle üksikasjad esitatakse komisjonile käesoleva määruse II lisas esitatud vormis.
   3.   Liikmesriik teavitab komisjoni, kui mis tahes I lisas sätestatud teave ei ole kättesaadav või kui seda ei ole mis tahes muul põhjusel võimalik esitada komisjonile 1. juuliks 2012.
   Artikkel 3
   Käesolev määrus jõustub päev pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 404, 30.12.2006, lk 26.
   
      (2)  EÜT L 183, 12.7.2002, lk 51.
   
      I LISA
      
         Liikmesriikide poolt määruse (EÜ) nr 1925/2006 rakendamise mõju hindamiseks esitatav asjakohane teave
      
      
                  A.
               
               
                  Teave lisatud vitamiine ja mineraaltoitaineid sisaldavate toitude riikliku turu arengu kohta peab sisaldama järgmist:
                  
                              1.
                           
                           
                              üldine teave riikliku turu, sealhulgas teatavate toitude või toidukategooriate turuosa kohta;
                           
                        
                              2.
                           
                           
                              teave riikliku turu suundumuste kohta.
                           
                        Punktides 1 ja 2 esitatud teave peab sisaldama teavet toitude kohta, millele on kõige sagedamini lisatud vitamiine ja mineraaltoitaineid ning teavet toitudele lisatud vitamiinide ja mineraaltoitainete koguste kohta. Kõnealust teavet on võimalik koguda kättesaadavate turuaruannete põhjal, riiklike järelevalvemeetmete abil ning muudest asjakohastest ja määratletud allikatest.
               
            
                  B.
               
               
                  Teave lisatud vitamiine ja mineraaltoitaineid sisaldavate toitude tarbimismudelite kohta peab sisaldama järgmist:
                  
                              1.
                           
                           
                              teave lisatud vitamiine ja mineraaltoitaineid sisaldavate teatavate toitude või toidukategooriate tarbimismudelite kohta elanikkonna ja vajaduse korral teatavate elanikkonna rühmade osas, sealhulgas teave toitude kohta, mis sisaldavad kõige sagedamini lisatud vitamiine ja mineraaltoitaineid, ning teave toitudele lisatud vitamiinide ja mineraaltoitainete koguste kohta;
                           
                        
                              2.
                           
                           
                              teave, mis on kogutud riiklikest toitumisuuringutest, teadusuuringutest ja muudest asjakohastest ja määratletud allikatest saadud andmete põhjal, sealhulgas teave toidu tarbimise uuringu metoodika, näiteks toitumise hindamise meetodite ja elanikkonna erinevate hinnatud rühmade ja vanuserühmade kohta;
                           
                        
                              3.
                           
                           
                              teave kõikide üldistes toitumisharjumustes täheldatud muutuste ning lisatud vitamiine ja mineraaltoitaineid sisaldavate toitude tarbimise suundumuste kohta, eelkõige nende muutuste kohta, mida saab seostada määruse (EÜ) nr 1925/2006 kohaldamise kuupäevaga. Liikmesriigid peavad esitama üksikasjalikud andmed nende täheldatud muutuste põhjenduseks, sealhulgas üksikasjad võrdlusandmete kohta, mida kasutati lisatud vitamiine ja mineraaltoitaineid sisaldavate toitude varasemate ja praeguste tarbimisharjumuste võrdlemiseks.
                           
                        
            
                  C.
               
               
                  Teave vitamiinide ja mineraaltoitainete tarbitavate koguste kohta peab sisaldama järgmist:
                  
                              1.
                           
                           
                              teave elanikkonna ja vajaduse korral teatavate elanikkonna rühmade poolt tarbitavate vitamiinide ja mineraaltoitainete koguste kohta. Kõnealune teave kogutakse käesoleva lisa punktis B2 esitatud allikatest;
                           
                        
                              2.
                           
                           
                              teave kõikide täheldatud muutuste kohta tarbitavate vitamiinide ja mineraaltoitainete kogustes, sealhulgas teave tarbitavate kogustega seotud suundumuste kohta, mida saab seostada määruse (EÜ) nr 1925/2006 jõustumise kuupäevaga. Liikmesriigid esitavad üksikajalikud andmed nende täheldatud muutuste põhjenduseks, sealhulgas üksikasjad võrdlusandmete kohta, mida kasutati vitamiinide ja mineraaltoitainete koguste võrdlemiseks enne ja pärast määruse (EÜ) nr 1925/2006 jõustumise kuupäeva.
                           
                        
            
                  D.
               
               
                  Teave muude ainete kui vitamiinide ja mineraaltoitainete toidule lisamise kohta peab sisaldama järgmist:
                  
                              1.
                           
                           
                              teave riikliku turu kohta teatavaid muid lisatud aineid sisaldavate toitude osas, sealhulgas teave konkreetsete toitude või toidukategooriate turuosa kohta;
                           
                        
                              2.
                           
                           
                              teave toidulisandite (nagu need on sätestatud direktiivi 2002/46/EÜ artikli 2 punktis a) riikliku turu kohta;
                           
                        
                              3.
                           
                           
                              teave kõige sagedamini toidule lisatud ainete kohta, mis on kogutud kättesaadavate turuaruannete põhjal, riiklike järelevalvemeetmete abil ning muudest asjakohastest ja määratletud allikatest, sealhulgas teave konkreetsetele toitudele või toidukategooriatele lisatud muude ainete koguste kohta;
                           
                        
                              4.
                           
                           
                              teave riiklike meetmete kohta, olgu need siis kas seadusandlikud või mitteseadusandlikud, mida on rakendatud selleks, et piirata muude ainete kasutamist toidu, sealhulgas toidulisandite tootmisel või keelata see.
                           
                        
            
   
      II LISA
      
         Liikmesriikide poolt esitatava teabe vorm
      
      
         Lisatud vitamiine ja mineraaltoitaineid sisaldavate toitude turu areng
      
      
                  Esitatava teabe liik
               
               
                  Andmeallikas
               
            
                  Lisatud vitamiine ja mineraaltoitaineid sisaldavate erinevate toiduainete riiklik turuosa toidukategooriate kaupa vastavalt toidu klassifitseerimise süsteemis FoodEx (1) määratletud 20 peamisele toidukategooriale, välja arvatud eritoidud ja toidulisandid.
               
               
                   
               
            
                  Lisatud vitamiine ja mineraaltoitaineid sisaldavate toitude turu suuruse suundumused, eelkõige teave turu olukorra kohta enne ja pärast määruse (EÜ) nr 1925/2006 jõustumiskuupäeva.
               
               
                   
               
            
         Lisatud vitamiine ja mineraaltoitaineid sisaldavate toitude tarbimismudelid
      
      
                  Esitatava teabe liik
               
               
                  Andmeallikas
               
            
                  Lisatud vitamiine ja mineraaltoitaineid sisaldavate toitude keskmine tarbimine elanikkonna poolt
                  Lisatud vitamiine ja mineraaltoitaineid sisaldavate toitude keskmine tarbimine elanikkonna poolt järgmiste elanikkonna rühmade kaupa:
                  
                              —
                           
                           
                              täiskasvanud (18-aastased ja vanemad);
                           
                        
                              —
                           
                           
                              lapsed (alla 18 aasta vanused ja vajaduse korral konkreetsete vanuserühmade kaupa) ning
                           
                        
                              —
                           
                           
                              toidukategooriate kaupa vastavalt toidu klassifitseerimise süsteemis FoodEx määratletud 20 peamisele toidukategooriale, välja arvatud eritoidud ja toidulisandid.
                           
                        
               
                   
               
            
                  Toidule lisatud vitamiinide ja mineraaltoitainete kogused vastavalt toidu klassifitseerimise süsteemis määratletud 20 peamisele toidukategooriale. Kõnealune teave esitatakse lisatud kogustena või koguste vahemikena.
               
               
                   
               
            
                  Lisatud vitamiine ja mineraaltoitaineid sisaldavate toitude tarbimismudelites täheldatud muutused, sealhulgas teave võrdlusandmete kohta, mida kasutati tarbimise võrdlemiseks enne ja pärast määruse (EÜ) nr 1925/2006 jõustumiskuupäeva.
               
               
                   
               
            
         Vitamiinide ja mineraaltoitainete tarbitavad kogused
      
      
                  Esitatava teabe liik
               
               
                  Andmeallikas
               
            
                  Elanikkonna poolt tarbitavate vitamiinide ja mineraaltoitainete keskmised kogused.
                  Vitamiinide ja mineraaltoitainete keskmised kogused järgmiste elanikkonna rühmade kaupa:
                  
                              —
                           
                           
                              täiskasvanud (18-aastased ja vanemad),
                           
                        
                              —
                           
                           
                              lapsed (alla 18 aasta vanused ja vajaduse korral konkreetsete vanuserühmade kaupa);
                           
                        
               
                   
               
            
                  Toitumisuuringu metoodika (peamiselt toitumise hindamiseks ning vanuserühmade ja elanikkonna rühmade määramiseks kasutatud meetodid).
               
               
                   
               
            
                  Lisatud vitamiinide ja mineraaltoitainete koguste puhul täheldatud muutused, sealhulgas teave võrdlusandmete kohta, mida kasutati koguste võrdlemiseks enne ja pärast määruse (EÜ) nr 1925/2006 jõustumiskuupäeva.
               
               
                   
               
            
         Muude ainete kui vitamiinide ja mineraaltoitainete lisamine
      
      
                  Esitatava teabe liik
               
               
                  Andmeallikas
               
            
                  Riiklik turuosa toiduainete, sealhulgas toidulisandite puhul, millele on lisatud muid aineid, vastavalt järgmistele ainete kategooriatele:
                  
                              1.
                           
                           
                              aminohapped,
                           
                        
                              2.
                           
                           
                              ensüümid,
                           
                        
                              3.
                           
                           
                              prebiootikumid ja probiootikumid,
                           
                        
                              4.
                           
                           
                              asendamatud rasvhapped ja muud rasvhapped,
                           
                        
                              5.
                           
                           
                              taimevalmistised ja taimsed ekstraktid,
                           
                        
                              6.
                           
                           
                              muud ained.
                           
                        
               
                   
               
            
                  Turu suuruse suundumused, eelkõige teave turu olukorra kohta enne ja pärast määruse (EÜ) nr 1925/2006 jõustumiskuupäeva.
               
               
                   
               
            
                  Riiklikud meetmed, mis on seotud muude ainete kasutamise keelamise või piiramisega toidu, sealhulgas toidulisandite tootmisel.
               
               
                   
               
            
         (1)  Euroopa Toiduohutusamet: The food classification and description system FoodEx 2 (läbi vaadatud eelnõu 1). Supporting Publications 2011:215. [438 lk]. Kättesaadav internetis aadressil www.efsa.europa.eu.